Tallinna ja Helsingi vaheline tunnel
Tallinna ja Helsingi vaheline tunnel on Soome lahe alla kavandatav raudteetunnel, mis ühendaks Soome pealinna Helsingi Eesti pealinna Tallinnaga ning Soome raudteevõrgu tulevase Rail Balticu kaudu Baltimaade ja Kesk-Euroopa raudteevõrguga. Tunneli pikkus sõltub sellest, mis tee valitaks ja lühimaks vahemaaks on pakutud 50 kilomeetrit[lisa viide]. Tunnel oleks valmimisel pikem kõigist praegu olemasolevatest merealustest tunnelitest.